รัฐบาลไทย-ข่าวทำเนียบรัฐบาล-รองนายกฯ พล.อ.ประวิตร ติดตามความคืบหน้าการแก้ไขปัญหาสภาเครือข่ายประชาชนอีสาน-สภาประชาชน 4 ภาค กำชับเร่งรัดกระบวนการทำงานให้รวดเร็ว ย้ำรัฐบาลทำงานอย่างจริงจัง จริงใจ
วันอังคารที่ 26 เมษายน 2565
รองนายกฯ พล.อ.ประวิตร ติดตามความคืบหน้าการแก้ไขปัญหาสภาเครือข่ายประชาชนอีสาน-สภาประชาชน 4 ภาค กําชับเร่งรัดกระบวนการทํางานให้รวดเร็ว ย้ํารัฐบาลทํางานอย่างจริงจัง จริงใจ
รองนายกฯ พล.อ.ประวิตร ติดตามความคืบหน้าการแก้ไขปัญหาสภาเครือข่ายประชาชนอีสาน-สภาประชาชน 4 ภาค กําชับเร่งรัดกระบวนการทํางานให้รวดเร็ว ย้ํารัฐบาลทํางานอย่างจริงจัง จริงใจ เกิดประโยชน์สูงสุดแก่ประชาชน
วันนี้ (25 เม.ย. 65) เวลา 10.00 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการแก้ไขปัญหาของสภาเครือข่ายประชาชนอีสาน (สอส.) และสภาประชาชน 4 ภาค ครั้งที่ 1/2565 ผ่านระบบ Video Conference ร่วมกับหน่วยงานที่เกี่ยวข้อง สรุปสาระสําคัญดังนี้
ที่ประชุมรับทราบความคืบหน้าการแก้ไขปัญหาตามข้อเรียกร้องของประชาชน และเกษตรกรทั่วประเทศที่ได้รับความเดือดร้อน ของแต่ละประกอบด้วย 4 คณะอนุกรรมการ ดังนี้
1. คณะอนุกรรมการแก้ไขปัญหาที่ดินและป่าไม้ การแก้ไขปัญหาหนี้สินเกษตรกรที่เกิดจากการเช่าซื้อที่ดินโครงการแก้ไขปัญหาที่ดินทํากิน ซึ่ง ส.ป.ก. ได้มีการปรับปรุงข้อกฎหมายเพื่อสามารถเปลี่ยนสัญญาเช่าซื้อเป็นสัญญาเช่าแล้ว พร้อมมอบหมายหน่วยงานในพื้นที่ 18 จังหวัด สํารวจความประสงค์ของเกษตรกรให้แล้วเสร็จภายในเดือนเมษายนนี้ ความคืบหน้ากรณีการจัดหา หรือจัดซื้อที่ดินเพื่อนํามาจัดสรรให้กับสมาชิกสภาเครือข่ายฯ และการจัดที่ดินให้แก่สมาชิกเครือข่ายในพื้นที่แปลงว่าง 1,747 ไร่
2. คณะอนุกรรมการแก้ไขปัญหาหนี้สินของเกษตรกร ในการขอความร่วมมือสถาบันเจ้าหนี้เพื่อชะลอการดําเนินคดี อาทิ ธนาคารเพื่อการเกษตรและสหกรณ์การเกษตร (ธ.ก.ส.) ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) สมาคมธนาคารไทย อัยการคุ้มครองสิทธิและช่วยเหลือทางกฎหมายแก่ประชาชน และกองทุนเงินให้กู้ยืมเพื่อการศึกษา (ก.ย.ศ) รวมทั้งการแก้ไขปัญหาหนี้ของสภาเครือข่ายฯ ทั้งในระบบและนอกระบบ โดยกองทุนฟื้นฟูและพัฒนาเกษตรกรได้เสนอโครงการแก้ไขปัญหาหนี้สินของเกษตรกรสมาชิกกองทุนฯ ซึ่งเป็นการซื้อหนี้ของเกษตรกรสมาชิกตามหลักเกณฑ์และเงื่อนไข และการเสนอโครงการแก้ไขปัญหาหนี้สินของสภาเครือข่ายประชาชนอีสาน (สอส.) และสภาประชาชน 4 ภาค โดยจัดตั้งเป็นกองทุนซื้อหนี้ให้แก่สมาชิกเครือข่ายฯ
3. คณะอนุกรรมการส่งเสริมและฟื้นฟูอาชีพภาคเกษตร มีความคืบหน้าการปรับปรุงโครงการและแนวทางการส่งเสริมและฟื้นฟูอาชีพภาคเกษตรในภาพรวมแก่สภาเครือข่าย โดยนําร่อง 3 ศูนย์ ในพื้นที่จังหวัดเพชรบุรี ลพบุรี และนครราชสีมา จังหวัดละ 1 ศูนย์ จะพิจารณาจัดเข้าแผนงานปกติของหน่วยงานเพื่อดําเนินการในแต่ละปีตามความเหมาะสม
4. คณะอนุกรรมการแก้ไขปัญหาแหล่งน้ําทั้งระบบ ในโครงการจัดการจัดหาแหล่งน้ําผิวดินในพื้นที่นําร่อง 3 จังหวัด รวม 9 โครงการ ประกอบด้วยพื้นที่จังหวัดลพบุรี 2 โครงการ จังหวัดนครราชสีมา 3 โครงการ และจังหวัดเพชรบุรี จํานวน 4 โครงการ โดยคณะรัฐมนตรีได้พิจารณาอนุมัติงบกลางฯ เพื่อดําเนินงานจํานวน 3 โครงการในพื้นที่จังหวัดนครราชสีมา ส่วนในพื้นที่จังหวัดลพบุรี และเพชรบุรี ได้ประสานกรมชลประทานเร่งรัดดําเนินการเพื่อขอรับการสนับสนุนงบประมาณเพื่อดําเนินการต่อไป
เพื่อให้มีการขับเคลื่อนงานในส่วนของการแก้ไขปัญหาความเดือดร้อนให้แก่กลุ่มเกษตรกรสภาเครือข่ายประชาชนอีสาน (สอส.) สภาประชาชน 4 ภาค ที่ประชุมมีมติเห็นชอบแต่งตั้ง พลตํารวจเอก เฉลิมเกียรติ ศรีวรขาน อดีตรองผู้บัญชาการตํารวจแห่งชาติ เป็นประธานคณะอนุกรรมการส่งเสริมและฟื้นฟูอาชีพภาคเกษตร แทนนายสุทธิชัย จรูญเนตร กรรมการผู้ช่วยรัฐมนตรีประจํานายกรัฐมนตรี ปฏิบัติงานกระทรวงเกษตรและสหกรณ์ ที่ได้ลาออกจากตําแหน่ง และแต่งตั้งนายอดิศร นุชดํารง อดีตรองอธิบดีกรมป่าไม้ เป็นประธานคณะอนุกรรมการแก้ไขปัญหาที่ดินและปาไม้ แทนร้อยเอก ธรรมนัส พรหมเผ่า ที่พ้นจากความเป็นรัฐมนตรี รวมทั้งเห็นชอบเพิ่มเติมองค์ประกอบของคณะอนุกรรมการแก้ไขปัญหาที่ดินและป่าไม้ โดยเพิ่มรายชื่อผู้แทนสํานักงานการปฏิรูปที่ดินเพื่อเกษตรกรรม เป็นอนุกรรมการและผู้ช่วยเลขานุการ ในลําดับที่ 22 นอกจากนี้ ที่ประชุมเห็นชอบแต่งตั้งนายอนุชา นาคาศัย รัฐมนตรีประจําสํานักนายกรัฐมนตรี เป็นรองประธานคณะกรรมการแก้ไขปัญหาของสภาเครือข่ายประชาชนอีสาน (สอส.) และสภาประชาชน 4 ภาค (คนที่ 2) แทนนายสุภรณ์ อัตถาวงศ์ (นายเสกสกล อัตถาวงศ์) ที่ได้ขอลาออกและพ้นจากตําแหน่งกรรมการผู้ช่วยรัฐมนตรี
โอกาสนี้ รองนายกรัฐมนตรีกําชับให้หน่วยงานที่เกี่ยวข้อง และเจ้าหน้าที่ทุกฝ่ายร่วมกันดําเนินการให้เป็นไปตามแผนที่กําหนด เร่งรัดกระบวนการทํางานให้รวดเร็ว ย้ําว่ารัฐบาลทํางานอย่างจริงจัง จริงใจ เพื่อให้ประชาชนมีคุณภาพชีวิตที่ดี มีที่อยู่อาศัย และมีสิทธิในการทําหน้าที่ประชาชนได้อย่างเต็มประสิทธิภาพ พร้อมเน้นย้ําให้สํานักงบประมาณ ติดตามการดําเนินงานเบิกจ่ายงบลงทุนที่เกี่ยวข้องกับแผนการดําเนินงานที่สําคัญให้เป็นไปตามกฎหมายและระเบียบอย่างเคร่งครัด และให้นําข้อสังเกตของคณะกรรมการฯ ไปประกอบการพิจารณาและเป็นแนวทางในการดําเนินงานให้เป็นไปตามเป้าหมาย สําเร็จเป็นรูปธรรมต่อไป
...............................